Strážcovia Galaxie 3

Strážcovia Galaxie 3 (v anglickom origináli Guardians of the Galaxy Vol. 3) je americký akčný film z roku 2023 od režiséra Jamesa Gunna, natočený na motívy komiksov od vydavateľstva Marvel Comics o superhrdinoch Strážcoch galaxie. Jedná sa o 32. film v MCU a je súčasťou 5. fázy Marvel Cinematic Universe a Mnohovesmírnej ságy.

James Gunn v novembri 2014 povedal, že plánuje natočiť aj tretí film. V apríli 2017 oznámil, že tretiu časť napíše a zrežíruje. V júli 2018 ho Disney prepustilo po tom, čo sa na Twitteri opäť objavili kontroverzné príspevky, ale štúdio v októbri zmenilo názor a znovu ho dosadilo na pozíciu režiséra. Gunnov návrat bol verejne odhalený v marci 2019, pričom práce na pokračovaní filmu sa začali až po tom, čo Gunn dokončil prácu na svojom filme The Suicide Squad: Samovražedná misia (2021) a prvej sezóne spin-off seriálu Peacemaker (2022).

 Dej 
Tím Strážcov Galaxie si vytvoril novú základňu na Knowhere - hlave dávno mŕtvého Celestiála. V jeden melancholický večer kedy Peter Quill / Star-Lord smúti za zosnulou Gamorou, sú strážcovia napadnutí Adamom Warlockom - mocným umelo vytvoreným bojovníkom, ktorého dala vytvoriť najvyššia veľkokňažka Suverénov Ayesha. Ayesha sa chce pomstiť Strážcom za to, že ju v minulosti okradli a pošpinili jej dobré meno. Strážcovia čelia Adamovi, ale sú jeden po druhom porazený a pri boji je Rocket vážne zranený. Nebula v poslednej chvíli prebodne Adama a ten rýchlo a utečie. Rocket skončí v bezvedomí a na podpore života a strážcovia sa pokúšajú zachrániť jeho život. Ich liečebné prostriedky neúčinkujú kvôli odpaľovaču, ktorý má Rocket v tele. Zistia, že odpaľovač do neho vložila organizácia Orgocorp, ktorú riadi vedec Vrchný Evolucionár. Na deaktiváciu odpaľovača je 
nutné získať kód a tak sa Strážcovia vydajú do ústredia Orgocorpu, aby ho získali a zachránili Rocketa.

Počas toho ako je Rocket v bezvedomí spomína na svoju tragickú minulosť. Ako mláďa mývala si ho vybral Vrchný Evolucionár a vykonával na ňom kruté experimenty. Cieľom Evolucionára bolo vylepšiť a antropomorfizovať zvieracie formy života na bytosti podobné ľudským, aby vďaka ním vytvoril dokonalú spoločnosť. Medzi ďalšie testované subjekty v skupine 89, ktorej bol Rocket súčasťou patrili aj: vydra Lylla, mrož Teefs a králik Floor.
Mladý Rocket sa s nimi spriatelil a predovšedkým s Lyllou si vytvoril silné puto. Vrchný Evolucionár často testoval Rocketa a bol zaujatý jeho inteligenciou a vynaliezavosťou. Jeho vedomosti využíval na zdokonalenie ďalších   experimentov so zvieratami, ktoré začali byť úspešné. Evolucionára však rozhnevalo, že jeden z jeho výtvorov je lepší a inteligentnejší ako on. Rozhodol sa vybrať a skúmať Rocketov mozog a vyhladiť celú skupinu subjektov 89. Keď sa to Rocket dozvedel pokúsil sa zachrániť seba a svojich priateľov, ale pri úteku Evolucinonár zabil Lyllu a vysmial sa žialiacemu Rocketovi. Rozzúrený Rocket zaútočil na Evolucionára a zoškriabal mu kožu z tváre.  Medzitým zamestnanci Evolucionára zabili Teefsa aj Floora a tak musel Rocket utiecť sám. Odletel v jednej z vesmírnych lodí, ktorú našiel. 

Naspäť v súčasnosti tím strážcov počas cesty do Orgocorpu narazí na skupinu plieniteľov. K plieniteľom sa pridala aj alternatívna verzia Gamory z minulosti, ktorá pomôže strážcom infiltrovať Orgocorp. 
Získajú Rocketov súbor, ale zistia, že Theel, jeden zo zamestnancov Vrchného Evolucionára, preventívne odstránil kód na vyradenie odpaľovača. Theel sa medzičasom presunul na planétu Protizem a Strážcovia sa ho rozhodnú tam hľadať. Pri úniku z Orgocorpu sú napadnutý strážami a Draxa s Nebulou to takmer stojí život. Aj napriek tomu úspešne opustia Orgocorp a cestujú na Protizem. Nasledujú ich Ayesha a Adam, ktorým Vrchný Evolucionár, prikázal aby mu našli a priviedli Rocketa. Pohrozil im, že ak zlyhajú vyhladí celú rasu Suverénov ako ich právoplatný stvoriteľ. 

Strážcovia dorazia na Protizem a zistia, že je inšpirovaná skutočnou planétou Zem. Miesto ľudí ale Protizem obývajú zveroľudia, ktorých Evolucionár stvoril. Tím sa rozdelí na dve skupiny: Drax, Mantis a Gamora ostávajú s Rocketom, zatiaľ čo Peter, Groot a Nebula idú do Arête - centrály Vrchného Evolucionára. Stráže zamedzia Nebule prístup do Arête kvôli jej kybernetickým vylepšeniam a tak Peter a Groot vstupujú sami dvaja. Drax zo žartu povie Mantis, aby išli za Peterovou skupinou a Gamora zostane s Rocketom sama. Po chvíli ju napadne Adam a War Pig, jeden z pokusov Evolucionára, ktorý chcú Rocketa vziať.

Peter a Groot konfrontujú Evolucionára a pokusia sa zajať Teela. Evolucionár im prizná, že ani Protizem a zveroľudia niesú dokonalou spoločnosťou. Následne nariadi vybombardovať celú planétu, čo zabije zveroľudí a Ayeshu. Arête je v skutočnosti vesmírna loď a odchádza z vybuchujúcej planéty zatiaľ čo na ňu Nebula, Drax a Mantis nastúpia s cieľom zachrániť Petra a Groota. Dvojica však predtým stihla z odlietajúcej lode zoskočiť spoločne s Theelom, ktorého zabijú predtým, ako od neho získajú kód na deaktiváciu odpaľovača. Zachránený sú Gamorou, ktorá prilieta na ich lodi. Zatiaľ čo strážcovia použijú kód, Rocketovo vedomie sa objaví na mieste medzi životom a smrťou, na ktorom sa znovu stretne s jeho mŕtvymi priateľmi Lyllou, Teefsom a Floorom. Lylla mu povie, že jeho čas ešte neprišiel a Petrovi sa v tom momente podarí vypnúť odpaľovač a zachrániť Rocketa.

Drax, Nebula a Mantis sa na lodi Arête stretnú s ďalšou skupinou testovacích subjektov – geneticky modifikovanými "hviezdnymi deťmi". Sú však zajatý Vrchným Evolucionárom, ktorý cez vysielačku vyzve Petra a zvyšných strážcov, aby mu priviedli Rocketa inak jeho priateľov zabije. Peter namiesto toho kontaktuje Kraglina a psa Cosma na Knowhere a spoločne zorganizujú záchranu strážcov, ktorá vedie k bitke proti silám Vrchného Evolucionára. Kraglin prilieta z celou Knowhere a spustí masívnu paľbu na Arête. Zvyšný občania Knowhere pomáhajú v boji proti zmutovaným zverom, ktoré vytvoril Evolucionár. 
Zamestanci Evolucionára chcú aby sa loď dala na ústup, ale Evolucionár odmieta, preto sa mu rozhodnú vzdorovať za čo ich Evolucionár zabije a prevezme situáciu do vlastných rúk. Drax, Nebula a Mantis sú napadnutý tromi príšerami Abiliskami, ale vďaka empatickým schopnostiam Mantis sa s nimi spriatelia a Abiliskovia im pomôžu utiecť zo zajatia. Následne sa stretnú so zvyškom strážcov a zvažujú útek. Rocket ich však presvedčí, aby z lode zachránili hviezdne deti, pretože už viac nedovolí, aby Evolucionár robil experimenty na nevinných. Strážcovia spoločne porazia stráže na lodi a zachránia deti. Deti sa postupne presúvajú na Knowhere vďaka priechodu, ktorý vytvoril pes Cosmo pomocou telekinézy. Rocket medzitým objaví na lodi uväznené aj zvieratá včetne mláďat mývalov. Napadne ho Vrchný Evolucionár ale napomoc mu prídu ostatní Strážcovia. Evolucionára porazia a odhalia jeho zohavenú tvár, ktorú skrýval pod maskou z kože. Rocket ho ale odmieta zabiť lebo narozdiel od neho nie je vrahom. Strážcovia nakoniec pomôžu aj zvieratám presunúť sa na Knowhere. Peter takmer zomrie pri pokuse dostať sa na Knowhere, ale v poslednej chvíli ho Adam zachráni, ktorého predtým Groot zachránil z vybuchujúcej lodi. 

Peter sa rozhodne opustiť strážcov a vymenuje Rocketa za nového kapitána tímu. Odchádza späť na rodnú planétu Zem kde sa po rokoch stretne so svojím starým otcom Jasonom. Mantis taktiež opúšťa tím a vydáva na cestu sebapoznania, Gamora sa opäť vráti k plieniteľom a Nebula a Drax zostávajú na Knowhere, aby sa starali o zachránené deti. Na konci filmu všetci spoločne tancujú a zabávajú sa na pieseň "Dog days are over". 
V medzititulkovej scéne sa nový tím strážcov – Rocket, Groot, Kraglin, pes Cosmo, Adam Warlock, Phyla-Vell (jedno zo zachránených detí) a Adamov maznáčik Blurp vydávajú na novú misiu.

 Produkcia 
Natáčanie sa začalo 8. novembra 2021 v Trilith Studios v Atlante v štáte Georgia pod pracovným názvom Hot Christmas. 
Strážcovia Galaxie: Sviatočný špeciál (2022) sa natáčal v rovnakom čase ako tretie pokračovanie Strážcov galaxie, od februára do konca apríla 2022 s rovnakým hlavným obsadením a kulisami. Vo februári 2022 bolo odhalené, že Callie Brandová sa vo filme objaví ako mimozemšťan. Natáčanie sa malo uskutočniť aj v Londýne koncom roka 2021. Natáčanie sa skončilo 6. mája 2022.

 Obsadenie 
 Chris Pratt ako Peter Quill / Star-Lord: 
Napoly človek, napoly nebeský celestiál a veliteľ Strážcov Galaxie, ktorý bol ako dieťa unesený zo Zeme a vychovaný skupinou mimozemských zlodejov a pašerákov zvaných Plienitelia.
 Zoe Saldaña ako Gamora: 
Sirota, ktorá hľadá vykúpenie za svoje minulé zločiny a bola adoptovaná a vycvičená Thanosom. Pôvodnú verziu Gamory, členky Strážcov, zabil Thanos v Avengers: Nekonečná vojna (2018), no vrátila sa ako mladšia verzia postavy, ktorá cestuje do súčasnosti v Avengers: Endgame (2019); Saldaña si v tomto filme zopakuje druhú rolu, v ktorej je členkou Plienitelov.
 Dave Bautista ako Drax Ničiteľ: 
Člen Strážcov a vysoko zručný bojovník, ktorého rodinu vyvraždil Ronan Žalobca.
 Karen Gillanová ako Nebula:
Členka Strážcov a bývalá Avengerka, adoptívna sestra Gamory, ktorá je sirotou z mimozemského sveta a Thanos ju vycvičil, aby sa stala jeho osobným vrahom.
 Pom Klementieffová ako Mantis:
Členka Strážcov s empatickými schopnosťami, sestra Star-Lorda.
 Vin Diesel ako Groot: 
Člen Strážcov, ktorý je humanoidom podobný stromu a Rocketov spoločník.
 Bradley Cooper ako Rocket: 
Člen Strážcov a bývalý Avenger, ktorý je geneticky upravený mýval. Je lovcom odmien, majstrom zbraní a vojenských taktík.
 Sean Gunn ako Kraglin Obfonteri: 
Člen Strážcov a bývalý zástupca veliteľa Yondua Udonta.
 Chukwudi Iwuji ako Vrchný Evolucionár: 
Kyberneticky vylepšený šialený vedec a výkonný riaditeľ OrgoCorpu, špecializuje sa na vytváranie hybridných rás a pokúša sa násilným spôsobom vylepšiť všetky živé bytosti na „dokonalú rasu“. Je stvoriteľom Rocketa, Suverénov, Zveroľudí, Hviezdných detí a mnohých ďalších rás. 
 Will Poulter ako Adam Warlock: 
Veľmi mocná umelá bytosť vytvorená rasou Suverénov, aby zničil Strážcov. Vzhľadom na to, že sa Warlock čerstvo vyliahol z kokonu, je v podstate ešte „dieťa“, ktoré životu veľmi nerozumie a spoznáva svet.
 Maria Bakalova ako vesmírny pes Cosmo:
Pes s telepatickými schopnosťami, ktorého vyslal do vesmíru Sovietsky zväz. Postavu predtým stvárnil pes Fred vo filmoch Strážcovia Galaxie (2014) a Strážcovia Galaxie 2 (2017).
 Elizabeth Debicki ako Ayesha: Zlatá najvyššia kňažka a vodkyňa rasy Suverénov. V tejto úlohe nechala vytvoriť Adama Warlocka, aby zničil Strážcov.
 Sylvester Stallone ako Stakar Ogord: Vysoko postavený Plienitel.

V ďalších úlohách sa objavili: Linda Cardelliniová ako Lylla genetický upravená vydra a dávna priateľka Rocketa, Asim Chaudhry ako Theefs geneticky upravený mrož a Mikaela Hoover ako Floor geneticky upravený králik. Nathan Fillion sa objavil ako Master Karja strážnik z Orgocorpu, Daniela Melchior ako Ura recepčná z Orgocorpu a Jennifer Holland ako Kwol veliteľka z Orgocorpu. Seth Green ako Howard the Duck, Michael Rosenbaum ako Martinex vysoko postavený plieniteľ, Tara Strong ako hlas Mainframe. Greg Henry sa objavil ako Jason Quill, starý otec Petra. Judy Greer ako hlas War Piga geneticky upravenho prasaťa. Michael Rooker sa objavil v cameo úlohe ako Yondu Udonta. Kai Zen ako Phyla mimozemské super dieťa, zachránené zo zajatia Vrchného Evolucionára.

 Premiéra 
Strážcovia Galaxie 3 malo premiéru v slovenských kinách 4. mája 2023. Americká premiéra sa uskutočnila 5. mája 2023. Jedná sa o posledný film, v ktorom bude pôvodné obsadenie.

 Referencie 

 Externé odkazy 


 Strážcovia Galaxie 3 – Marvel Cinematic Universe Wiki
 Strážcovia Galaxie 3 – Marvel Wiki

 Zdroj 

Kategória:Filmy USA
Kategória:Sci-fi akčné filmy USA
Kategória:Filmy Marvel Cinematic Universe